<classify> Gurian Adolf Sumbawanga MKAZI wa Kijiji cha Ninga, Wilaya ya Kalambo mkoani Rukwa, StevenKalunga 29, amefariki dunia katika Kijiji cha Miangalua wilayani Sumbawangawakati akiwa katika jaribio la kuiba pikipiki na fedha. Akizungumza na waandishi wa habari jana, Kamanda wa Polisi Mkoa waRukwa, Jastin Masejo, alisema kuwa tukio hilo lilitokea Machi 17, saa 2 usikukatika kijiji hicho. Kamanda Masejo alisema kuwa siku ya tukio hilo Kalunga akiwa namwenzake ambaye jina lake halikufahamika mara moja, walitega waya mgumu barabaraniambapo mwendesha pikipiki aliyefahamika kwa jina la Joseph Kachingwe alipataajali na kuanguka kutokana na mtego huo. Baada ya mwendesha pikipiki huyo kuanguka na kuumia, ndipo Kalunga namwenzake huyo waliweza kumvamia na kumpora fedha kiasi cha Sh milioni 1.5pamoja na pikipiki yake yenye namba za usajili MC 617 CCG na kuipanda kishakukimbia nayo. Kachingwe alifanikiwa kuinuka na kupiga kelele za kuomba msaada ndipokundi la watu walipojitokeza kwa lengo la kumsaidia na walianza kuwafukuzawatuhumiwa na kutokana na kuwa na mwendo kasi mkubwa walipata ajali nakuanguka. Katika ajali hiyo, Kalunga aliumia vibaya ndipo walipomkamata nakumkimbiza Kituo cha Afya Laela, lakini alifariki dunia wakati akiendelea kutibiwa,huku mtuhumiwa mwingine alifanikiwa kukimbia na fedha ambazo walizipora,alisema Kamanda Masajo. Alisema kuwa juhudi za kumtafuta mtuhumiwa aliyekimbia badozinaendelea ili afikishwe mahakamani kwa mujibu wa sheria.  <topic>: kitaifa 